CELEX: 21998A0812(02)
Language: el
Date: 1997-07-07 00:00:00
Title: Πρωτόκολλο για την τροποποίηση της συμφωνίας ίδρυσης κέντρου επιστήμης και τεχνολογίας στην Ουκρανία

Avis juridique important

|

21998A0812(02)

Πρωτόκολλο για την τροποποίηση της συμφωνίας ίδρυσης κέντρου επιστήμης και τεχνολογίας στην Ουκρανία  

Επίσημη Εφημερίδα αριθ. L 225 της 12/08/1998 σ. 0010 - 0011

ΠΡΩΤΟΚΟΛΛΟ για την τροποποίηση της συμφωνίας ίδρυσης κέντρου επιστήμης και τεχνολογίας στην ΟυκρανίαΟ ΚΑΝΑΔΑΣ, Η ΣΟΥΗΔΙΑ, Η ΟΥΚΡΑΝΙΑ ΚΑΙ ΟΙ ΗΝΩΜΕΝΕΣ ΠΟΛΙΤΕΙΕΣ ΤΗΣ ΑΜΕΡΙΚΗΣ,Ενεργώντας σύμφωνα με το άρθρο XV παράγραφος Β της συμφωνίας ιδρύσεως κέντρου επιστήμης και τεχνολογίας στην Ουκρανία, η οποία υπεγράφη στο Κίεβο, στις 25 Οκτωβρίου 1993 (συμφωνία του 1993),ΣΥΜΦΩΝΟΥΝ ΤΑ ΑΚΟΛΟΥΘΑ:Άρθρο Ι Το άρθρο XII παράγραφος Α της συμφωνίας του 1993, τροποποιείται ως εξής:«Στο προσωπικό των συμβαλλομένων μερών το οποίο βρίσκεται στην Ουκρανία για λόγους που έχουν σχέση με το κέντρο ή τα προγράμματα και τις δραστηριότητές του, παραχωρείται εκ μέρους της κυβέρνησης της Ουκρανίας, καθεστώς ισότιμο με το καθεστώς που παραχωρείται στο διοικητικό και τεχνικό προσωπικό δυνάμει της Σύμβασης της Βιέννης, της 18ης Απριλίου 1961, περί των διπλωματικών σχέσεων.»Άρθρο ΙΙ Το άρθρο XIII της συμφωνίας του 1993, τροποποιείται ως εξής:«Κάθε κράτος, ή οι Ευρωπαϊκές Κοινότητες, που επιθυμεί να καταστεί συμβαλλόμενο μέρος της παρούσας συμφωνίας, κοινοποιεί το γεγονός αυτό στο διοικητικό συμβούλιο μέσω του εκτελεστικού διευθυντή. Το διοικητικό συμβούλιο χορηγεί στο κράτος αυτό, ή στις Ευρωπαϊκές Κοινότητες, επικυρωμένα αντίγραφα της παρούσας συμφωνίας μέσω του εκτελεστικού διευθυντή. Μετά την έγκριση του διοικητικού συμβουλίου, επιτρέπεται στο κράτος αυτό, ή στις Ευρωπαϊκές Κοινότητες, να προσχωρήσει στην παρούσα συμφωνία. Στην περίπτωση προσχώρησης στην παρούσα συμφωνία κράτους ή κρατών της πρώην Σοβιετικής Ένωσης, αυτό ή αυτά τα κράτη συμμορφώνονται προς τις υποχρεώσεις που αναλαμβάνει η κυβέρνηση της Ουκρανίας με το άρθρο VIII, το άρθρο IΧ παράγραφος Γ και τα άρθρα Χ έως XII.»Άρθρο ΙΙΙ Α. Το παρόν πρωτόκολλο εφαρμόζεται προσωρινά μετά την υπογραφή του από όλα τα συμβαλλόμενα μέρη της συμφωνίας του 1993.Β. Κάθε υπογράφον μέρος κοινοποιεί στα άλλα μέρη διά της διπλωματικής οδού, ότι έχει ολοκληρώσει όλες τις απαραίτητες εσωτερικές διαδικασίες προκειμένου να δεσμευθεί από το παρόν πρωτόκολλο.Γ. Το παρόν πρωτόκολλο τίθεται σε ισχύ την ημερομηνία κατά την οποία πραγματοποιείται η τελευταία κοινοποίηση που αναφέρεται στην παράγραφο Β.Εις πίστωση των ανωτέρω, οι υπογράφοντες, δεόντως εξουσιοδοτημένοι προς τούτο, έθεσαν την υπογραφή τους κάτω από το παρόν πρωτόκολλο.Έγινε στο Κίεβο, στις 7 Ιουλίου 1997, σε ένα μόνο αντίτυπο, στην αγγλική, γαλλική και ουκρανική γλώσσα, και όλα τα κείμενα να είναι εξίσου αυθεντικά.ΓΙΑ ΤΟΝ ΚΑΝΑΔΑΓΙΑ ΤΟ ΒΑΣΙΛΕΙΟ ΤΗΣ ΣΟΥΗΔΙΑΣΓΙΑ ΤΗΝ ΟΥΚΡΑΝΙΑΓΙΑ ΤΙΣ ΗΝΩΜΕΝΕΣ ΠΟΛΙΤΕΙΕΣ ΤΗΣ ΑΜΕΡΙΚΗΣΔήλωση των αντιπροσώπων της Κοινότητας κατά την κατάθεση του εγγράφου προσχώρησης στο κέντρο επιστήμης και τεχνολογίας της Ουκρανίας Η Κοινότητα δηλώνει ότι, το κέντρο έχει νομική προσωπικότητα και την ευρύτερη δυνατή νομική ικανότητα που αναγνωρίζεται σε νομικά πρόσωπα στο πλαίσιο της ισχύουσας νομοθεσίας στην Κοινότητα, και ιδίως δύναται να συμβάλλει, να αποκτά ή να διαθέτει κινητή και ακίνητη περιουσία και να παρίσταται ενώπιον δικαστηρίου.